קידושין ל. - נישואין ולימוד

|  |  |
| --- | --- |
| **מהרש"א -** חזי דלא חזית אפי עד דנסבת כו' דאמרינן אסור להסתכל פני רשע והיה מחשיבו בלא אשה כרשע כדאמר כל ימיו בהרהור עבירה וק"ל: | **המקנה -** עיין במהרש"א...אין משמעות הלשון כן דמשמע מלשון דלא חזית לאפי' שלא יקבל רב המנונא פניו. ונראה דהיינו דאמרו חז"ל כל המקבל פני רבו כאילו מקבל פני שכינה ורמז לו למה שאמרו חז"ל ביבמות דף ס"ד דכל שאינו עוסק בפרי' ורבי' גורם לשכינה שתסתלק מישראל לכך סילק פניו ממנו. |

|  |  |
| --- | --- |
| **מהרש"א -** הקדוש ברוך הוא מצפה לאדם כו' כיון שהגיע לכ' שנין ולא נשא אומר תיפח עצמותיו כו' אמר שהקב"ה מצפה כו' כדאמרינן ביבמות כל שאינו מקיים פ"ו כאילו ממעט הדמות ואמר תיפח עצמותיו לפי שג' שותפין באדם ומאביו נבראו העצמות כדאמרינן במס' נדה וזה שאינו מקיים פ"ו וממעט הדמות מהעצמות במדה זו תיפח עצמותיו:  **פתח עינים -** ...אמנם אפשר לפי פשוטו דתחילת הבריאה האשה נבראת מצלעותיו עצם מעצמיו וזה שלא נשא תפח עצמותיו שמשם נבראת האשה. ואחר זמן רב ראיתי שקרוב לזה יצא מפי המלך רבינו האר"י זצ"ל כמ"ש מהרח"ו בריש שער המצות ע"ש עלץ לבי. [ובמקום אחר ראיתי שהאר"י זצ"ל אמרו משם בחור אחד] ואפשר לדקדק האי מנינא דעשרים שנה חוץ מהפשוט במשז"ל דאדם נברא כבן ך' שנה ולזה כיון שהגיע עשרים שנה זמניה הוא ועבר בבל תאחר. | **של"ה פרשת תולדות דרך חיים תוכחת מוסר**  'ויהי יצחק בן ארבעים שנה בקחתו את רבקה' (בראשית כה, כ). כתב רש"י, שהרי כשבא אברהם מהר המוריה כו'. מקשין (רבינו אליהו מזרחי ז"ל שם; ספר גור אריה שם) על רש"י, למאי נפקא מינה רוצה למצוא חשבון שהיה בן ארבעים, הלא בהדיא כתיב 'ויהי יצחק בן ארבעים שנה'. ומתרצים (שם), רש"י רוצה לתרץ למה עבר יצחק על הא דאמרו רבותינו ז"ל (קדושין כט ב) מי שהוא בן עשרים שנה ואינו נושא אשה אומר הקדוש ברוך הוא תיפח עצמותיו, על כן ממציא רש"י החשבון שלא היה אפשר לו לישא אשה קודם ארבעים שנה כי לא היתה בת זוגו מוכנת לו. על כן צריך אדם מאוד ליזהר בזה. ומה שאמרו תיפח עצמותיו, הענין, כי האשה היא עצם מעצמות האיש, ואינו מתוקן עד שנושא אשה והיו לבשר אחד, ואם לאו, תיפח עצמותיו, כי הוא חסר עצם. ומה שנתנו זמן עשרים שנה, כי אז נקרא איש 'יוצא צבא' (במדבר א, ג). ורמז לזה גם כן בפרשת בראשית (בראשית א, כח) 'פרו ורבו וגו' וכבשה' וגו', ואמרו רבותינו ז"ל (יבמות סה ב) האיש שדרכו לכבוש מצווה על פריה ורביה, ודרכו לכבוש במלחמה הוא מבן עשרים שנה. |

|  |  |
| --- | --- |
| **רמב"ם הלכות אישות פרק טו הלכה ב**  האיש מצווה על פריה ורביה אבל לא האשה, ומאימתי האיש נתחייב במצוה זו מבן שבע עשרה, וכיון שעברו עשרים שנה ולא נשא אשה הרי זה עובר ומבטל מצות עשה, ואם היה עוסק בתורה וטרוד בה והיה מתירא מלישא אשה כדי שלא יטרח במזונות ויבטל מן התורה הרי זה מותר להתאחר, שהעוסק במצוה פטור מן המצוה וכל שכן בתלמוד תורה. | **מעשה רקח הלכות אישות פרק טו הלכה ב**  וקשה דמשנכנס לי"ג שנים והלאה שנתחייב בכל המצות נתחייב גם במצוה זו ולמה לא נייחס לו עון ההרהור עד זמן זה ומאי איריא מעשרים והלאה? אלא ודאי דלענין מצוה זו לא נחשב ביטולה עד זמן שמענישים מבי"ד של מעלה דהיינו בן עשרים דדרכיה דרכי נועם כתיב אף דלענין ההרהור עכ"פ חיישינן ליה אלא שעד עשרים אין שולטים בו כל כך ודו"ק. |

**שולחן ערוך יורה דעה הלכות כבוד אב ואם סימן רמ סעיף כ**

המכה לבנו גדול, היו מנדין אותו, שהרי עובר על לפני עור לא תתן מכשול (ויקרא יט, יד). ולא מקרי גדול לדבר זה, רק אחר כ"ב שנה או כ"ד שנה (בקונטרס פ"ק דקדושין וב"י ס"ס של"ד).

**רמב"ם הלכות תלמוד תורה פרק א הלכה ז**

היה מנהג המדינה ליקח מלמד התינוקות שכר נותן לו שכרו , וחייב ללמדו בשכר עד שיקרא תורה שבכתב כולה , מקום שנהגו ללמד תורה שבכתב בשכר מותר ללמד בשכר, אבל תורה שבעל פה אסור ללמדה בשכר שנאמר ראה למדתי אתכם חוקים ומשפטים כאשר צוני ה' וגו' מה אני בחנם למדתי אף אתם למדתם בחנם ממני וכן כשתלמדו לדורות למדו בחנם כמו שלמדתם ממני, לא מצא מי שילמדו בחנם ילמדו בשכר שנאמר אמת קנה, יכול ילמד לאחרים בשכר תלמוד לומר ואל תמכור, הא למדת שאסור לו ללמד בשכר אף על פי שלמדו רבו בשכר.

**שולחן ערוך יורה דעה הלכות תלמוד תורה סימן רמה סעיף ו**

היה מנהג בעיר שלוקח מלמד תינוקות שכר, חייב ללמדו בשכר עד שיקרא תורה שבכתב כולה. ואינו חייב ללמדו, בשכר, משנה וגמרא. והני מילי דלא אפשר, דדחיקא ליה שעתא, אבל אם אפשר ליה, מצוה לאגמוריה משנה וגמרא, הלכות ואגדות.

**ב"ח יורה דעה סימן רמה:ה**

היה מנהג בעיר וכו'. משמע דוקא משנה ותלמוד אינו חייב ללמדו בשכר אבל תורה שבכתב חייב אפילו נביאים וכתובים, והיינו דכתב הרמב"ם (פ"א ה"ז) ורבינו עד שיקרא תורה שבכתב כולה דלא איצטריך לומר כולה דמהיכא תיתי לומר דאינו חייב בכולה...וכ"כ רבינו בסימן רמ"ו (עמ' נב) אצל וחייב לשלש לימודו שליש בתורה וכו' פירוש תורה שבכתב כמו תורה נביאים וכתובים...ולפי זה הא דתניא פרק קמא דקידושין (דף ל' א) ...לא אתא רבא אלא לפרש דלא תימא האי מקרא פירושו כמו ויבינו במקרא (נחמיה ח ח) אלו פסקי טעמים כדאמרינן פרק קמא דמגילה (דף ג' א) אלא כאן פירושו תורה שבכתב אבל ודאי חייב ללמדו תורה שבכתב כולה אפילו דנביאים וכתובים...אלמא דכל תורה שבכתב חייב ללמד את בנו בשכר אפילו דחיקא ליה שעתא דאם אפשר לו חייב לאגמוריה אפילו משנה ותלמוד הלכות ואגדות כדכתב הרמ"ה בסמוך כל שכן נביאים וכתובים. **ולפי זה שלא כדין נוהגין העולם שלא ללמד בניהם בשכר אף נביאים וכתובים ונהגו כך על פי פירוש רש"י ואין ספק דאף רש"י לא אמר אלא למאן דדחיקא ליה שעתא והעולם עכשיו לא נהגו ללמד אף למאן דאפשר**. ותו דהלא רש"י הוא יחיד בדבר זה וכל הפוסקים פסקו בסתם שחייב אדם ללמד לבנו תורה שבכתב כולה בשכר דמשמע אף נביאים וכתובים כדפרישית. הילכך כל ירא שמים יהא נזהר בזה ללמד לבנו בשכר גם נביאים וכתובים אפילו דחיקא ליה שעתא כל שכן היכא דאפשר ליה דפשיטא דחייב לדברי הכל:

**ביאור הגר"א**

(יד) תורה כו'. דלא כפירש"י שם חומש לבד ומש"ש תורה זו מקרא ר"ל דל"ת מדרש תורה כמ"ש בפ"ב (מ"ט ב') שם:

**ש"ך על שולחן ערוך יורה דעה הלכות תלמוד תורה סימן רמה סעיף ו**

תורה שבכתב כו'. משמע כל תנ"ך וכ"פ **הב"ח** וכתב דשלא כדין נוהגין העולם שלא ללמד את בניהם תנ"ך כו' ע"ש. **ואני אומר מנהגן של ישראל תורה היא** שהרי כתבו התוס' ספ"ק דקידושין...שאנן סומכין אהא דאמרינן בסנהדרין ש"ס בבלי שבלול במקרא ומשנה וש"ס אלמא דמשום הכי אינו חייב לשלש את שנותיו במקרא ואינו חייב ללמד עם בנו מקרא כיון שלמדו ש"ס ...

**ערוך השולחן יורה דעה סימן רמה**

**ג** ודע דזה שבארנו הוא ע"פ דברי **הסמ"ג** [עשין י"ב] שכתב וז"ל קטן משיודע לדבר אביו מלמדו עד שיהא בן שש או בן שבע לפי בוריו מוליכו אצל מלמדי תינוקות וכו' עכ"ל וכ"כ אחד מהגדולים בהל' ת"ת שלו [**הגרש"ז**] וביאר שם דזה שאמרו בקדושין [ל'] עד היכן חייב אדם ללמד את בנו תורה ומבואר שם דהחיוב הוא רק על מקרא ע"ש - זהו מה שנצרך ללמדו בעצמו אבל לעולם החיוב הוא על האב ללמדו גם משנה וגמ' רק לא בעצמו אלא יוליכנו למלמד והביא ראיה ממה שאמרו שם דהוא ללמוד ובנו ללמוד דאם בנו נבון ומשכיל יותר ממנו בנו קודמו ואי ס"ד דאין זה מצות עשה איך נדחה מצות ת"ת דידיה מפני בנו [שם בקו"א]:

**ד** ולענ"ד א"א לומר כן שהרי רש"י [ד"ה אינו מלמדו] ז"ל פי' להדיא וז"ל אינו מלמדו משנה אין חובת בנו עליו אלא במקרא מכאן ואילך ילמד הוא לעצמו עכ"ל...הרי ביארו להדיא דיותר ממקרא אין החיוב על האב כלל רק עליו לבדו ככל המצות שבתורה וזה שאמרו הוא ללמוד ובנו ללמוד דכשבנו ראוי יותר ממנו בנו קודמו כבר פירש"י שם [כ"ט ב ד"ה אם היה] וז"ל ואין לו סיפוק נכסים שילמדו שניהם ילמוד בנו והוא יטריח אחר מזונות ויספיקנו עכ"ל הרי להדיא דבכה"ג לאו דווקא באב ובן דה"ה בשנים אחרים כהך דשמעון אחי עזריה [סוטה כ"א א] ...

**ה** אלא בירורן של דברים כך הוא לענ"ד דהנה הקטן פטור מכל המצות וגם האב אינו חייב שהקטן יעשה מצות דהא דקיי"ל שחייבין לחנך את הקטן זהו מדרבנן...אלא **הטעם כדי להרגילו בתורת ד' וא"כ פשיטא שא"צ כל התורה כולה ולזה אומר מקרא כלומר דכשמרגילו במקרא די וכשיגדל ילמוד בעצמו משנה**...